માનવમિત્ર, સુરત : સુરત હોમગાર્ડમાં ફરજ બજાવતી ૨૪ જેટલી મહિલાઓ શનિવારનાં રોજ પોલીસ કમિશનર કચેરી ખાતે ફરિયાદ કરવા પહોંચી હતી. ઉપરી અધિકારીઓ (ઓફિસર કમાન્ડિંગ) દ્વારા તેઓનું શારીરિક માનસિક અને જાતિય શોષણ કરતાં હોવાના આરોપ સાથે આ હોમગાર્ડ મહિલા જવાન પોલીસ કમિશનર કચેરી ખાતે ફરિયાદ કરવા પહોંચતાં મામલો ગરમાયો હતો. ખાસ કરીને સુરત સહિત રાજયનાં પોલીસ બેડામાં ભારે ચકચાર મચી ગઇ હતી.